# Úradný vestník C 174A/28.

| | ISSN 1977-1037 |
| --- | --- |
| Úradný vestník
  Európskej únie | C 174A |
| | |
| Slovenské vydanie | Informácie a oznámenia | Ročník 6528. apríla 2022 |

ISSN 1977-1037

Úradný vestník

Európskej únie

C 174A

Slovenské vydanie

Informácie a oznámenia

Ročník 6528. apríla 2022

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Súdny dvor |
| 2022/C 174 A/01 | Výzva na predkladanie kandidatúr — riaditeľ pre komunikáciu (platová trieda AD 14 alebo AD 15) | 1 |

Obsah

Strana

V   Oznamy

ADMINISTRATÍVNE POSTUPY

Súdny dvor

2022/C 174 A/01

Výzva na predkladanie kandidatúr — riaditeľ pre komunikáciu (platová trieda AD 14 alebo AD 15)

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Súdny dvor

| 28.4.2022 | SK | Úradný vestník Európskej únie | CA 174/1 |
| --- | --- | --- | --- |

28.4.2022

SK

Úradný vestník Európskej únie

CA 174/1

---

VÝZVA NA PREDKLADANIE KANDIDATÚR — RIADITEĽ PRE KOMUNIKÁCIU (PLATOVÁ TRIEDA AD 14 ALEBO AD 15)

(2022/C 174 A/01)

V rámci generálneho riaditeľstva Súdneho dvora Európskej únie pre informácie dôjde v blízkej dobe k uvoľneniu pracovného miesta riaditeľa pre komunikáciu (platová trieda AD 14 alebo AD 15). Toto miesto sa obsadí na základe článku 29 ods. 2 Služobného poriadku úradníkov Európskej únie (1).

I.   POVAHA FUNKČNÉHO ZARADENIA

Riaditeľ pre komunikáciu, podliehajúci generálnej riaditeľke pre informácie, riadi riaditeľstvo pre komunikáciu, ktorého činnosti iniciuje a koordinuje.

Riaditeľstvo pre komunikáciu, ktoré zodpovedá za všetky služby súvisiace s komunikáciou a šírením informácií o súdnych činnostiach Súdneho dvora Európskej únie (ďalej len „Súdny dvor“) a inštitucionálnych informácií o Súdnom dvore, zabezpečuje organizáciu tak interných, ako aj externých komunikačných a informačných podujatí a aktivít.

Ako styčný bod tejto inštitúcie s vonkajším svetom riaditeľstvo pre komunikáciu navrhuje a uplatňuje politiku vonkajšej komunikácie Súdneho dvora. V tejto súvislosti vystupuje vo vzťahoch s novinármi a médiami, reaguje na žiadosti verejnosti o informácie, organizuje rôzne podujatia pre verejnosť (napríklad deň otvorených dverí inštitúcie) a zabezpečuje, aby sa pravidelne aktualizovali digitálne komunikačné kanály a nástroje, ktoré pri svojej prezentácii alebo zverejňovaní informácií využíva (napríklad internetové stránky alebo sociálne médiá).

Okrem toho riaditeľstvo pre komunikáciu koordinuje publikačnú politiku inštitúcie a dohliada na vydávanie publikácií týkajúcich sa mimosúdnej činnosti, najmä výročnej správy inštitúcie.

Riaditeľstvo pre komunikáciu zodpovedá aj za internú komunikáciu, vytváranie videí, fotografické služby, služby grafického dizajnu a má na starosti aj vizuálnu identitu Súdneho dvora.

Riaditeľstvo, ktoré v súčasnosti pozostáva z dvoch sekcií, t. j. sekcie pre tlač a informácie a sekcie pre publikácie a elektronické médiá, má na plnenie svojich úloh k dispozícii tím okolo 40 ľudí a rozpočet vo výške približne jedného milióna eur.

Riaditeľ pre komunikáciu je zodpovedný za realizáciu strategických cieľov stanovených generálnym riaditeľstvom pre informácie a na základe toho v rámci svojej pôsobnosti navrhuje politiky smerovania, akými sú politiky vonkajšej a vnútornej komunikácie. Na zabezpečenie koherencie svojej činnosti vypracúva riadiaci plán, v ktorom vymedzí viacročné pracovné programy zohľadňujúce stanovené usmernenia a z nich vyplývajúce priority.

Riaditeľ je zodpovedný aj za plánovanie rozpočtu, plnenie ročných pracovných plánov a vypracúvanie správ o činnosti riaditeľstva. Zabezpečuje súlad činností riaditeľstva s platnými predpismi a ako povoľujúci úradník vymenovaný subdelegovaním pre výdavky na komunikáciu zabezpečuje dodržiavanie finančných právnych predpisov, najmä v oblasti verejného obstarávania.

Zastupuje aj inštitúciu v externých inštitúciách a orgánoch, a najmä v medziinštitucionálnych výboroch pre oblasť komunikácie.

II.   PROFIL UCHÁDZAČA

| — | dobrá znalosť poslania, fungovania a štruktúry Súdneho dvora Európskej únie, |
| --- | --- |

—

dobrá znalosť poslania, fungovania a štruktúry Súdneho dvora Európskej únie,

| — | schopnosť riadiť a motivovať veľkú skupinu kompetentných odborníkov, ktorí sú špecialistami v oblasti komunikácie, |
| --- | --- |

—

schopnosť riadiť a motivovať veľkú skupinu kompetentných odborníkov, ktorí sú špecialistami v oblasti komunikácie,

| — | vynikajúce schopnosti v oblasti riadenia a schopnosť viesť administratívnu jednotku začlenenú medzi služby pracujúce v multikultúrnom prostredí, |
| --- | --- |

—

vynikajúce schopnosti v oblasti riadenia a schopnosť viesť administratívnu jednotku začlenenú medzi služby pracujúce v multikultúrnom prostredí,

| — | schopnosť porozumieť výzvam, ktorým čelia veľké organizácie v oblasti komunikácie, |
| --- | --- |

—

schopnosť porozumieť výzvam, ktorým čelia veľké organizácie v oblasti komunikácie,

| — | preukázané skúsenosti s plánovaním a riadením ľudských a finančných zdrojov, |
| --- | --- |

—

preukázané skúsenosti s plánovaním a riadením ľudských a finančných zdrojov,

| — | vynikajúce schopnosti v oblasti komunikácie a vyjednávania, ako aj výborné interpersonálne zručnosti na budovanie a udržiavanie excelentných vzťahov s kabinetmi sudcov, registrami a oddeleniami Súdu, ako aj s inými inštitúciami a externými partnermi, |
| --- | --- |

—

vynikajúce schopnosti v oblasti komunikácie a vyjednávania, ako aj výborné interpersonálne zručnosti na budovanie a udržiavanie excelentných vzťahov s kabinetmi sudcov, registrami a oddeleniami Súdu, ako aj s inými inštitúciami a externými partnermi,

| — | preukázané praktické skúsenosti v oblasti plánovania a riadenia projektov, |
| --- | --- |

—

preukázané praktické skúsenosti v oblasti plánovania a riadenia projektov,

| — | schopnosť vypracovať strategické ciele v oblasti komunikácie, preniesť ich do konkrétnych návrhov opatrení a realizovať ich vyváženým spôsobom s ohľadom na potreby, dostupné zdroje a obmedzenia, |
| --- | --- |

—

schopnosť vypracovať strategické ciele v oblasti komunikácie, preniesť ich do konkrétnych návrhov opatrení a realizovať ich vyváženým spôsobom s ohľadom na potreby, dostupné zdroje a obmedzenia,

| — | schopnosť poskytovať poradenstvo kabinetom sudcov, registrom a oddeleniam inštitúcie v oblasti komunikácie, |
| --- | --- |

—

schopnosť poskytovať poradenstvo kabinetom sudcov, registrom a oddeleniam inštitúcie v oblasti komunikácie,

| — | vynikajúce analytické schopnosti a schopnosť identifikovať kľúčové problémy, |
| --- | --- |

—

vynikajúce analytické schopnosti a schopnosť identifikovať kľúčové problémy,

| — | dobrá znalosť finančných právnych predpisov uplatniteľných na inštitúcie Únie alebo dobrá znalosť správy veľkých rozpočtov a zmlúv. |
| --- | --- |

—

dobrá znalosť finančných právnych predpisov uplatniteľných na inštitúcie Únie alebo dobrá znalosť správy veľkých rozpočtov a zmlúv.

III.   POŽADOVANÉ PODMIENKY

Uchádzači musia spĺňať podmienky na vymenovanie úradníka stanovené v Služobnom poriadku úradníkov Európskej únie. Minimálne požiadavky na toto pracovné miesto sú:

| — | ukončené vzdelanie zodpovedajúce ucelenému vysokoškolskému štúdiu osvedčené diplomom v odbore právo, |
| --- | --- |

—

ukončené vzdelanie zodpovedajúce ucelenému vysokoškolskému štúdiu osvedčené diplomom v odbore právo,

| — | dosiahnuté odborné skúsenosti v dĺžke najmenej desať rokov, |
| --- | --- |

—

dosiahnuté odborné skúsenosti v dĺžke najmenej desať rokov,

| — | veľmi dobrá znalosť jedného úradného jazyka Európskej únie a dostatočná znalosť jedného z ďalších úradných jazykov Európskej únie. Zo služobných dôvodov sa požaduje dobrá znalosť anglického a francúzskeho jazyka. |
| --- | --- |

—

veľmi dobrá znalosť jedného úradného jazyka Európskej únie a dostatočná znalosť jedného z ďalších úradných jazykov Európskej únie. Zo služobných dôvodov sa požaduje dobrá znalosť anglického a francúzskeho jazyka.

IV.   ODMENA A PRACOVNÉ PODMIENKY

Odmena a pracovné podmienky sú rovnaké ako tie, ktoré sú stanovené v Služobnom poriadku úradníkov Európskej únie pre platové triedy AD 14 alebo AD 15. Orientačne, základný mesačný plat úradníka pre prvý stupeň platovej triedy AD 14 je 15 255 eur a základný mesačný plat úradníka pre prvý stupeň platovej triedy AD 15 je 17 226 eur. Upozorňujeme uchádzačov, že služobný poriadok stanovuje povinnosť pre všetkých nových zamestnancov úspešne absolvovať deväťmesačnú skúšobnú lehotu.

V.   POLITIKA PRIJÍMANIA DO ZAMESTNANIA

Súd zaručuje rovnosť príležitostí na základe porovnávacieho hodnotenia kvalít uchádzačov a rovnosť zaobchádzania so všetkými osobami, ktoré prejavia záujem o voľné pracovné miesto. Aktívne podporuje predkladanie rozmanitých kandidatúr od uchádzačov s rôznymi skúsenosťami, zručnosťami a znalosťami, a to na čo najširšom geografickom základe spomedzi štátnych príslušníkov členských štátov EÚ.

Všetky informácie o ochrane údajov nájdete v tomto oznámení: https://curia.europa.eu/jcms/jcms/P_95038/.

VI.   DORUČENIE KANDIDATÚR

Kandidatúry uchádzačov o toto pracovné miesto treba doručiť výlučne elektronickou poštou na adresu DIR-COM@curia.europa.eu najneskôr do 30. mája 2022. Ku kandidatúram treba pripojiť podrobný životopis a všetky ostatné potrebné dokumenty. Uchádzači musia ku svojej kandidatúre pripojiť aj motivačný list a krátky referát (maximálne 5 strán) o ich vízii činností a riadenia riaditeľstva, ktorého sa táto výzva na predkladanie kandidatúr týka.

---

(1)  https://eur-lex.europa.eu/legal-content/SK/TXT/PDF/?uri=CELEX:01962R0031-20220101&qid=1612273468772&from=SK

---